
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Θεσσαλονίκης (ν. Θεσσα¬ 
λονίκης) με τον καθορισμό χώρων υπογείων υποσταθμών της 


Δ.Ε.Η. 1 

Καθορισμός ορίων και όρων και περιορισμών δόμησης στους 
οικισμούς «ΑΓΙΟΣ ΛΟΥΚΑΣ», «ΚΑΛΗ», «ΛΙΠΟΧΩΡ1», 
«ΝΕΑ ΠΕΛΛΑ», Ν. Πέλλας. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 32288/1177 (1) 


Τροποποίηση του ρυμοτομικού σχεδίου Θεσσαλονίκης (ν. Θεσσαλονί¬ 
κης) με τον καθορισμό χώρων υπογείων υποσταθμών της Δ.Ε.Η. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. δ/τος της 17.7.1923 όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 
3, 29 και 70. 

2. Τις διατάξεις του ν. 947/1979 (ΦΕΚ 169/Α) και ειδικότερα 
το άρθρο 62 (παρ. 1). 

3. Τις διατάξεις του ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 


4. Το υπ’ αριθ. 842/1980 π. δ/γμα (ΦΕΚ 208/Α). 

5. Τις διατάξεις του ν. 1558/85 (ΦΕΚ 137/Α) και ειδικότερα 
το άρθρο 23 (παρ. 1). 

6. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας της Κυβερνήσεως και Χωροταξίας Οικισμού 
και Περιβάλλοντος (ΦΕΚ 76.7/Β) και ειδικότερα το άρθρο 4. 

7. Την υπ’ αριθ. 1119/1985 γνωμοδότηση του Δημοτικού Συμ¬ 
βουλίου Θεσσαλονίκης. 

8. Την υπ’ αριθ. 58/1986 γνωμοδότηση του Συμβουλίου Χωροτα¬ 
ξίας Οικισμού και Περιβάλλοντος νομού Θεσσαλονίκης, αποφασίζουμε: 

1) Εγκρίνεται η τροποποίηση του ρυμοτομικού σχεδίου Θεσσαλονί¬ 
κης (ν. Θεσσαλονίκης), στην Πάνω Πόλη, με τον καθορισμό χώρων 
υπογείων υποσταθμών Δημόσιας Επιχείρησης Ηλεκτρισμού (ΔΕΗ) α) 
στην οδό Γοργούς και β) στην πλατεία Τριγωνίου, όπως φαίνονται με 
στοιχεία α, β, γ, δ, ε, ζ, η, θ, α και ι, κ, λ, μ, ν, ξ, ο, ι αντίστοιχα 
στα δύο πρωτότυπα διαγράμματα σε κλίμακα 1:500, που θεωρήθη¬ 
καν από τον Προϊστάμενο της Διεύθυνσης Πολεοδομικών Εφαρμογών 
με την υπ’ αριθ. 32288/1177/1986 πράξη του και που συνοπτικά 
τους αντίτυπα δημοσιεύονται με την παρούσα απόφαση. 

2) Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Απριλίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 1729 (2) 

Καθορισμός ορίων και όρων και περιορισμών δόμησης στους οικι¬ 
σμούς «ΑΓΙΟΣ ΛΟΥΚΑΣ», «ΚΑΛΗ», «ΛΙΠΟΧΩΡΙ», «ΝΕΑ 

ΠΕΛΛΑ», Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
' Εχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερνητικά 
όργανα» και ειδικότερα τα άρθρα 24 και 27 αυτού. 

2. Τις διατάξεις του Ν. 3200/55 «περί διοικητικής αποκεντρώ- 
σεως» και ειδικότερα το άρθρο 37 αυτού. 

3. Τις διατάξεις του από 24.4.1985 Π.Δ. (ΦΕΚ 181 Δ/3.5.85) 
για τον τρόπο καθορισμού ορίων οικισμού της χώρας μέχρι και 
2.000 κατοίκους, κατηγορίες αυτών και καθορισμός όρων και πε¬ 
ριορισμών δόμησής τους. 

4. Τις προτάσεις των ιδιιωτών μελητητών Μηχανικών στους 
οποίους ανατέθηκε σχετική μελέτη στα πλαίσια του προγράμματος 
των ανοικτών πόλεων, που αφορούν στον προσδιορισμό των ορίων 
των υπόψη οικισμών. 

5. Την απόφασή μας με αριθμ. 206/28.1.1986 για την κατάταξη 
των οικισμών του Ν. Πέλλας, που έχουν πληθυσμό κάτω από 2.000 
κατοίκους σε κατηγορίες και καθορισμό ειδικών όρων δομήσεως. 

6. Τα πληθυσμιακά στοιχεία της τελευταίας απογραφής της ΕΣΥΕ. 

7. Τις πράξεις γνωμοδοτήσεως του Συμβουλίου Χωροταξίας Οικι¬ 
σμού και Περιβάλλοντος του Νομού με αριθμό 101/85, 102/85, 
115/85, 124/85, 129/85, 130/85, 45/86, 61/86, και 64/86. 

8. Τις αποφάσεις των κοινοτικών συμβουλίων Αγίου Λουκά, Κα¬ 
λής. Λιποχωρίου και Νέας Πέλλας, με αριθμ. 17/85, 48/85, 18/85 
και 20/85 αντίστοιχα αποφασίζουμε: 

1. Καθορίζουμε τα όρια των οικισμών «ΑΓΙΟΣ ΛΟΥΚΑΣ», 
«ΚΑΛΗ». «ΛΙΠΟΧΩΡΙ», και «ΝΕΑ ΠΕΛΛΑ» του Ν. Πέλλας όπως 
αυτά φαίνονται στα σχετικά πρωτότυπα τοπογρφικά διαγράμματα σε 
κλίμακα 1:5.000, που συντάχθηκαν με βάση στοιχεία χαρτών και επί 
τόπου έλεγχο, θεωρήθηκαν από τον προϊστάμενο του Τμήματος Πολε¬ 
οδομίας και Πολεοδομικών Εφαρμογών με την από 22/4/86 πράξη 
του και αποτελούν αναπόσπαστα μέρη της απόφασης αυτής. 

2. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

2.1. Γενικοί όροι δόμησης: 

2.1.1. Μέσα στα όρια των οικισμών ισχύουν οι γενικοί όροι δόμησης 
που προβλέπονται από το Π.Δ. 24.4.85 (ΦΕΚ 181/Δ/3.5.85). 

2.1.2. Ελάχιστο εμβαδόν αρτιότητας των γηπέδων που βρί¬ 
σκονται μέσα στο ήδη εγκεκριμένο σχέδιο τριακόσια (300) τ.μ. 
για όλους τους παραπάνω οικισμούς. 

2.1.3. Ελάχιστο εμβαδόν αρτιότητας των γηπέδων που βρίσκονται 
μέσα στα όρια των οικισμών αλλά έξω από τα εγκεκριμένα σχέδια: 

για του οικισμό ΑΓΙΟΣ ΛΟΥΚΑΣ» 500 τ.μ. 

για τους οικισμούς «ΚΑΛΗ» «ΛΙΠΟΧΩΡΙ» και «ΝΕΑ ΠΕΛΛΑ» 
1000 τ.μ. 

2.1.4. Κατά παρέκκλιση μέσα στα παραπάνω όρια των οικισμών 
θεωρούνται άρτια τα γήπεδα με όποιο εμβαδόν είχαν στις 3.5.1985 
ημέρα Δημοσίευσης του από 24.4.1985 Δ/τος. 


2.2. Ειδικοί όροι δόμησης: 

Ειδικούς όρους δόμησης καθορίζουμε αυτούς που προβλέπονται 
από την 206/28 Ιανουάριου 1986 απόφασή μας. 

3. Κατατάσσουμε τους οικισμούς στις εξής κατηγορίες 

3.1. ως προς τη θέση στο χώρο: 

«ΑΓΙΟΣ ΛΟΥΚΑΣ» ούτε περιαστικός, ούτε παραλιακός, ούτε του¬ 
ριστικός. 

«ΚΑΛΗ» ούτε περιαστικός, ούτε παραλιακός, ούτε τουριστικός. 

«ΛΙΠΟΧΩΡΙ» ούτε περιαστικός, ούτε παραλιακός, ούτε τουριστικός. 

«ΝΕΑ ΠΕΛΛΑ» ούτε περιαστικός, ούτε παραλιακός, ούτε τουριστικός. 

3.2. ως προς το βαθμό προστασίας σύμφωνα με τη 296/28 Ιαν. 
1986 απόφασή μας. 

3.3. ως προς τη δυναμικότητα. 

«ΑΓΙΟΣ ΛΟΥΚΑΣ» στάσιμος. 

«ΚΑΛΗ» στάσιμος. 

«ΛΙΠΟΧΩΡΙ» στάσιμος. 

«ΝΕΑ ΠΕΛΛΑ» στάσιμος. 

3.4. ως προς το βαθμό διασποράς. 

«ΑΓΙΟΣ ΛΟΥΚΑΣ» διάσπαρτος. 

«ΚΑΛΗ» διάσπαρτος. 

«ΛΙΠΟΧΩΡΙ» διάσπαρτος. 

«ΝΕΑ ΠΕΛΛΑ» διάσπαρτος. 

3.5. ως προς το μέγεθος. 

«ΑΓΙΟΣ ΛΟΥΚΑΣ» μεγάλος. 

«ΚΑΛΗ» μεγάλος. 

«ΛΙΠΟΧΩΡΙ» μεγάλος. 

«ΝΕΑ ΠΕΛΛΑ» μεγάλος. 

4.1. Πριν από οποιαδήποτε κατάτμηση οικοπέδων μέσα στα όρια των 
οικισμών θα πρέπει να θεωρείται το σχετικό τοπογραφικό διάγραμμα από 
το αρμόδιο Πολεοδομικό γραφείο ή Τμήμα Πολεοδομίας και Πολεοδομι¬ 
κών Εφαρμογών του Νομού, ώστε να εξασφαλίζεται η συνέχεια των υπαρ¬ 
χόντων και η δημιουργία νέων κοινόχρηστων χώρων σύμφωνα με τα 
οριζόμενα στις διατάξεις της παρ. 1 του άρθρου 6 του Π.Δ. 24.4.85. 

4.2. Να εξασφαλίζεται οπωσδήποτε η συνέχεια των υφισταμένων 
ήεγκεκριμένων δρόμων του οικισμού. Απόσταση οικοδομών από τον 
άξονα της Εθνικής οδού για τα εκτός του εγκεκριμένου σχεδίου τμή¬ 
ματα στο Λιποχώρι σύμφωνα με τη 2087/7240/61 και,στη Ν. 
Πέλλας σύμφωνα με 7003/60 αποφάσεις μας. 

Κατά τα λοιπά ισχύουν τα οριζόμενα στο Π.Δ. της 24.4.1985 
(ΦΕΚ 181 /Δ/85). 

Η απόφαση αυτή μαζί με τα σχεδιαγράμματα οριοθέτησης των 
οικισμών που τη συνοδεύουν να δημοσιευθεί στην Εφημερίδα της Κυ- 
βερνήσεως. 

Έδεσσα, 25 Απριλίου 1986 
Ο Νομάρχης 
ΝΙΚ. ΜΑΚΡΑΚΗΣ 

